50 Jaar gelede in Die Burger | 13 Oktober 1971 | Netwerk24
50 Jaar gelede in Die Burger | 13 Oktober 1971
Premier waarsku Westerse leiers: "Om hemelsnaam! Luister na jul militêre raadgewers!" het die Eerste Minister, mnr. B.J. Vorster, gisteraand op Goudini (by die Kaaplandse kongres van die Nasionale Party) aan Westerse leiers gesê. "Luister na hulle wat weet wat die omstandighede in die wêreld is, wat die mikpunte van internasionale Kommunisme is, en wat die uiteinde van sy planne sal wees."
Dokters twyfel oor inenting: Behoort babas en klein kinders teen pokke ingeënt te word? Hierdie vraag het onlangs, met die instel van roetine-inentings teen pokke, groot meningsverskil onder Britse medici veroorsaak weens die moontlike risiko van bykomende komplikasies, soos dat babas kan breinskade kry.
Motoriste boos oor parkeergeld: Die publiek wil nie Kaapstad se verhoogde parkeergeld aanvaar nie. Motorryers het gister boos geargumenteer met die "tollenaars" wat die geld vir tolparkering op die Parade, Riebeeckplein en die stasiedek insamel. Hier word nou 30c pleks van 20c vir toegang gevra.